S-433/2012

Mál þetta, sem dómtekið var 12. september sl., er höfðað með ákæru lögreglustjórans á Suðurnesjum, útgefinni 14. maí 2012, á hendur H-kk-þgf E-kk-þgf O-kk-þgf, kt. 000000-0000, Hafnargötu 68a, Reykjanesbæ, „fyrir fíkniefnalaga- og vopnalagabrot, með því að hafa laugardaginn 23. mars 2012, haft í vörslum sínum, til sölu og dreifingar, samtals 10,12 g af kannabisefnum og 9,23 g af amfetamíni, er lögregla fann við húsleit á lögheimili ákærða, að Hafnargötu 68a, Reykjanesbæ. Lögregla fann 10,12 g af kannabisefnum í 10 sölueiningum og eina sölueiningu af amfetamíni í örbylgjuofni í eldhúsi íbúðarinnar og 9 sölueiningar af amfetamíni í frystihólfi ísskáps í eldhúsi íbúðarinnar. Þá fann lögregla 100 sm, þar af blað 51,5 sm, langa sveðju í viðarslíðri í svefnherbergi íbúðarinnar.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og a. og d. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk framangreind 10,12 g af kannabisefnum og 9,23 g af amfetamíni samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglug. nr. 233/2001. Þá er þess einnig krafist að ákærði verði dæmdur til að sæta upptöku á framangreindri sveðju samkvæmt heimild í 1. mgr. 37. gr. vopnalaga nr. 16/1998.“

Mál nr. S-575/2012 var sameinað þessu máli, en það er höfðað á hendur ákærða með ákæru lögreglustjórans á Suðurnesjum, útgefinni 26. júní 2012, þar sem ákærða er gefið eftirfarandi að sök:

„I. (008-2012-4973)

Fyrir fíkniefnalagabrot, með því að hafa sunnudaginn 22. apríl 2012, haft í vörslum sínum, til sölu og dreifingar, samtals 4,45 g af kannabisefnum, í ísskáp í eldhúsi og heimagerða kylfu. Kannabisefnin og kylfuna fann lögregla við húsleit á lögheimili ákærða, að Hafnargötu 68a, Reykjanesbæ.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

II. (008-2012-5755)

Fyrir fíkniefnalagabrot, með því að hafa þriðjudaginn 8. maí 2012, haft í vörslum sínum á lögheimili sínu að Hafnargötu 68a, Reykjanesbæ, til sölu og dreifingar, 4,5 g af kannabisefnum í glerkrukku á eldhúsborði og 3,58 g af amfetamíni í frystihólfi í eldhúsi er G-kvk-nf S-kvk-nf G-kvk-nf, kt. 000000-0000, framvísaði við lögreglu og 0,13 g af kannabisefnum er lögregla fann við húsleit á lögheimili ákærða í smelluláspoka, í járnboxi á eldhúsborði.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk framangreind 9,08 g af kannabisefnum og 3,58 g af amfetamíni samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglug. nr. 233/2001. Þá er þess einnig krafist að ákærði verði dæmdur til að sæta upptöku á framangreindri heimagerðri kylfu samkvæmt heimild í 1. mgr. 37. gr. vopnalaga nr. 16/1998.“

Mál nr. S-591/2012 var einnig sameinað þessu máli, en það er höfðað á hendur ákærða með ákæru lögreglustjórans á Suðurnesjum, útgefinni 9. júlí 2012, „fyrir fíkniefnalagabrot, með því að hafa aðfaranótt þriðjudagsins 19. október 2010, haft í vörslum sínum, til sölu og dreifingar, samtals 51,23 g af kannabisefnum, í glærum plast poka, er ákærði faldi undir fremra farþegasæti lögreglubifreiðar nr. 06-296. Ákærði var færður í lögreglubifreiðina, þar sem að hann faldi framangreind fíkniefni, í kjölfar þess að lögregla hafði afskipti af S-kk-þgf H-kk-þgf J-kk-þgf, 000000-0000, ökumanni bifreiðarinnar YV604, við Kalkofnsveg, Reykjavík, en ákærði var farþegi í bifreiðinni er lögregla hafði afskipti af S-kk-þgf H-kk-þgf ökumanni hennar.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk framangreind 51,23 g af kannabisefnum samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglug. nr. 233/2001.“

Um málavaxtalýsingu er skírskotað til ákæru.

Ákærði játaði brot sín skýlaust fyrir dóminum eins og þeim er lýst í framangreindum þremur ákærum. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfærð til refsiákvæða í ákærunni.

Samkvæmt sakavottorði nær sakarferill ákærða aftur til ársins 2003 og hefur ákærði frá þeim tíma gengist undir sjö sáttir hjá lögreglustjóra, sektargreiðslu og eftir atvikum sviptingu ökuréttar, fyrir ölvunarakstur, hraðakstur og fíkniefnalagbrot, síðast 18. og 25. apríl 2012. Þá hefur ákærði hlotið fimm dóma, þ.e. á árunum 2007, 2008 og 0211, sem og gengist undir eina viðurlagaákvörðun á árinu 2008, fyrir hylmingu, akstur undir áhrifum fíkniefna og án gilds ökuskírteinis, akstur sviptur ökurétti og önnur minni umferðarlagabrot, svo og fíkniefnalagabrot. Síðast var ákærði dæmdur hinn 8. mars 2011 í þriggja mánaða fangelsi og sviptur ökurétti ævilangt fyrir akstur sviptur ökurétti og undir áhrifum fíkniefna, hylmingu og fíkniefnalagabrot, og hinn 30. júní 2011, en þá var ákærði dæmdur til greiðslu sektar fyrir fíkniefnalagabrot.

Brot samkvæmt ákæru, útgefinni 9. júlí 2012, er framið áður en dómar frá 8. mars og 30. júní 2011 gengu og ber því að dæma ákærða hegningarauka við þá dóma að því er það brot varðar, sbr. 78. gr. almennra hegningarlaga nr. 19/1940. Verður ákærða gerð refsing í einu lagi fyrir öll brotin, sbr. ákvæði 77. gr. almennra hegningarlaga.

Skýlaus játning ákærða er virt honum til refsimildunar. Með hliðsjón af framangreindu, sakarferli ákærða og sakarefni málsins þykir refsing hans hæfilega ákveðin fangelsi í 30 daga. Ekki eru efni til að skilorðsbinda refsinguna.

Upptæk skal gera til ríkissjóðs 70,51 g af kannabisefni og 12.81 g af amfetamíni.

Loks er ákærða gert að greiða sakarkostnað, þ.e. þóknun skipaðs verjanda síns, O-kk-ef E-kk-ef hdl., sem þykir hæfilega ákveðin 106.675 krónur að meðtöldum virðisaukaskatti. Ekkert sakarkostnaðaryfirlit hefur verið lagt fram í málinu.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, H-kk-nf Ö-kk-nf O-kk-nf, sæti fangelsi í 30 daga.

Upptæk skal gera til ríkissjóðs 70,51 g af kannabisefni og 12.81 g af amfetamíni.

Ákærði greiði þóknun skipaðs verjanda síns, O-kk-ef E-kk-ef hdl., 106.675 krónur.

R-kvk-nf B-kvk-nf

Rétt endurrit staðfestir.

Héraðsdómur Reykjaness 18. september 2012.